Lona Gyldenkrone

Abelone «Lona» Birgitte baronesse Gyldenkrone (født Gulowsen 30. januar 1848 i Christiania, død 29. mai 1934 i København) var en norsk operasanger.

Biografi 
Hun var datter av kjøpmann Anders Gulowsen og Nanna Dithlovine Cecilie Gabrielsen. Hun var elev av fru Pauline Viardot, debuterte i 1876 på Kungliga Operan i Stockholm som Mathilde i Rossinis Wilhelm Tell og gikk samme høst over til operaen på Christiania Theater, hvor hun hadde hovedpartier i Faust, Figaros bryllup, Tannhäuser m.fl. 

I årene 1879–82 var hun ansatt ved hoffoperaen i Schwerin. Videre sang hun i Polen og på tsarens oppfordring, både i Moskva og i St. Petersburg. Etter sitt giftemål med den danske legasjonssekretær baron Emil Gyldenkrone (1838–1902) den 27. august 1882, trådte hun tilbake og bodde siden i Danmark.  

Hun hadde en sterk scenepersonlighet og ble etter sin avgang en høyt skattet pedagog i København. I 1872 ble baronesse Gyldenkrone malt av Peter Nicolai Arbo. 

Hun døde den 29. mai 1934 i København og ble bisatt i Oslo.

Referanser 

Norske operasangere
Slekten Güldencrone
Baronesser